5 สิ่งที่ควรทำเมื่อรักษาสิวไม่หายสักที

“เรื่องสิวๆ” เป็นคำพูดที่เวลาเราพูดทีไร ก็หมายความถึงเรื่องง่ายๆทุกที แต่เอาเข้าจริงแล้วสำหรับหลายๆคน สิว ไม่ได้จัดการง่ายเหมือนสำนวนที่ว่า แถมยังสร้างความรำคาญอยู่ร่ำไป เพราะจะจัดการอย่างไร สิวก็ไม่หยุดรบกวนจิตใจสักที

ก่อนที่จะเข้าสู่เรื่องของการจัดการสิว ต้องมาทำความเข้าใจก่อนว่า สิว เป็นหนึ่งในปฏิริยาของผิวหนัง เมื่อมีสิ่งสกปรกเข้าไปอุดตันในรูขุมขนของเรา ต่อมไขมันใต้ผิวหนัง ก็จะทำหน้าที่ผลิตน้ำมัน เพื่อมีจุดประสงค์ที่จะชะล้างสิ่งสกปรกนั้นออกไป จึงเป็นสาเหตุของการอักเสบของผิวหนังตามมา หรือที่เราเรียกว่า สิวอักเสบ ได้เช่นกัน

นอกจากที่สิว จะเกิดจากปฏิริยาการตอบสนอง ด้านภูมิคุ้มกันพื้นฐานของร่างกายแล้ว ยังมีอีกหลายสาเหตุ ที่สามารถเป็นปัจจัยในการเกิดสิวได้ เช่น ฮอร์โมน หรือ กรรมพันธุ์ และสภาพของผิวส่วนบุคคล ซึ่งปัจจัยอย่างหลังนี้ ไม่สามารถหลีกเลี่ยงได้เลย มีแต่ต้องทำใจ และพยายามรักษาจากต้นเหตุ เพื่อผิวหน้าที่ใส และหมดจดค่ะ

และสิ่งที่จะเสนอต่อไปนี้ เป็น 5 วิธีการรักษา เพื่อเป็นแนวทางให้หลายๆ ท่าน ได้หายจากการเป็นสิว ที่คอยแต่รบกวนจิตใจท่านสักทีค่ะ

ลดอาหารทอดๆ มัน

การควบคุมอาหาร ถือเป็นวิธีที่ลดการเกิดสิวจากต้นเหตุ เนื่องจาก อาหารทอด และอาหารมัน มีฤทธิ์ร้อน แล้วยิ่งถ้าบริโภคเข้าไป อาจส่งผลให้ฮอร์โมนผิดปกติ โดยเฉพาะอย่างยิ่ง ผู้ที่เป็นสิว แบบสืบทอดโดยกรรมพันธุ์ หรือมีสภาพผิวมัน ซึ่งมีแนวโน้มที่จะเป็นสิวง่ายกว่าคนปกติอยู่แล้ว ดังนั้นหากหลีกเลี่ยงอาหารจำพวกทอดได้ จะยิ่งดีเลยค่ะ