8 เคล็ดลับที่ทำให้คุณมีกลิ่นกายที่หอมสดชื่นยาวนาน

บุคลิกภาพของทุกคนนั้น นอกจากที่จะเป็นเรื่องการวางตัว การพูด หรือการแต่งตัวแล้ว อีกสิ่งหนึ่งที่จะทำให้คุณมีเสน่ห์       น่าดึงดูดนั่นคือการที่มีผิวกายที่หอม ซึ่งนั่นจะทำให้คุณมีเสน่ห์ดึงดูดได้อย่างสมบูรณ์แบบ ซึ่งหลาย ๆ คนก็ประสบปัญหากับการที่กลิ่นของน้ำหอมไม่ติดกาย หรืออยู่ไม่ทนตลอดวัน ในบทความวันนี้พวกเรามีเคล็ดลับดี ๆ ที่จะทำให้คุณมีกลิ่นกาย   ที่หอมสดชื่นยาวนานตลอดวันมาฝากกันค่ะ

1. อาบน้ำให้สะอาดโดยเฉพาะจุดอับชื้น

ในการอาบน้ำนั้นไม่เพียงแค่การถูสบู่แบบผ่าน ๆ เพียงเท่านั้น แต่การที่เราถูสบู่ และขัดขี้ไคลไปด้วยจะทำให้ผิวชั้นนอกที่เป็นเซลล์ผิวที่ตายแล้วหลุดลอกออก และจุดอับชื้นต่าง ๆ อย่างเช่น รักแร้ ขาหนีบ ข้อพับต่าง ๆ นั้นไม่ควรละเลยเป็นอย่างยิ่ง      ซึ่งแม้ว่าคุณจะถูสบู่บนผิวกาย แต่ละเลยในส่วนนี้ไป ก็ทำให้คุณมีกลิ่นที่ไม่พึงประสงค์ระหว่างวันได้ง่ายๆ

2. การเลือกน้ำหอม

สูตรของน้ำหอมนั้นมีกลุ่มใหญ่ ๆ ที่แบ่งออกตามความเข้มข้นได้แก่ โคโลญจน์ ซึ่งเป็นผลิตภัณฑ์ที่มีกลิ่นอ่อนที่สุด ความเข้มข้นน้อยที่สุด, Eau De Toilette หรือที่เรียกสั้นๆว่า EDT ก็จะมีความเข้มข้นระดับปานกลาง เหมาะสำหรับผู้ที่ ไม่อยากให้มีกลิ่นฉุนเกินไป และแบบสุดท้ายที่มีความเข้มข้นมากที่สุดได้แก่ Eau De Parfum ที่มีส่วนประกอบของน้ำหอมเข้มข้นมากที่สุด ทำให้กลิ่นฉุนกว่า และติดกายได้มากกว่า ซึ่งคุณควรเลือกชนิดของสูตรน้ำหอมที่คุณต้องการให้ถูกต้อง

3. ฉีดน้ำหอมตามจุดชีพจร

ในการฉีดน้ำหอมนั้นไม่เพียงแต่เป็นการพรมน้ำหอมบนผิวกายเพียงเท่านั้น แต่เทคนิคการฉีดน้ำหอม ควรฉีดตามจุดชีพจร  ต่าง ๆ ได้แก่ ข้อพับ, ซอกคอ, ข้อมือ, หลังเข่า เป็นต้น เพราะจุดชีพจรดังกล่าวจะมีความร้อนของร่างกาย และมีการไหลเวียนที่ดี ทำให้ความร้อนจากร่างกายช่วยกระจายกลิ่นได้มากยิ่งขึ้น