7 สิ่งที่ควรรู้ก่อนการสักคิ้วถาวร

ใครๆต่างก็เห็นด้วยกับคำพูดที่ว่า คิ้วคือมงกุฎของใบหน้า เพราะหากคุณมีคิ้วที่บาง หรือทรงที่ไม่สวย ก็จะทำให้การแต่งหน้าที่สวยฉ่ำไร้ผล และปัญหาใหญ่ปัญหาหนึ่งของสาวๆ คือการเขียนคิ้ว ที่ต้องอาศัยความชำนาญ กว่าจะได้ออกจากบ้าน ก็ต้องเสียเวลาในการเขียนคิ้วนาน ดังนั้นทางออกที่สาวๆเลือกในปัจจุบัน คือการสักคิ้วถาวร ซึ่งก็มีให้เราเลือกหลายแบบ ไม่ว่าจะสามมิติ หรือหกมิติ และอีกหลากหลายรูปแบบ ซึ่งในบทความวันนี้ พวกเรามี 7 สิ่งที่ควรรู้ก่อนการสักคิ้วถาวร มาแนะนำให้ทุกท่านค่ะ

1. เป็นเทคนิคการสักที่คล้ายกับการสักแบบทั่วไป แต่มีความแตกต่าง

การสักคิ้วสามมิตินั้น เป็นวิธีการสักที่คล้ายกับการสักทั่วไป แต่แตกต่างกันที่ การสักทั่วไปนั้น จะใช้เข็มจิ้มลงไปในผิวหนังที่ลึกกว่า ทำให้สีที่ได้จากการสักคิ้วถาวรนั้น จะจางหายไปตามกาลเวลา ดังนั้นคุณอาจจะต้องมีการเติมสีบ้าง เมื่อเวลาผ่านไป

2. มีการใช้ยาชาระหว่างการสัก

การสักคิ้วสามมิตินี้ จำเป็นที่จะต้องใช้ยาชาในการสัก เพราะว่าเป็นการสักที่ใกล้กับเส้นประสาทที่สำคัญมากมาย และตรงคิ้วก้เป็นกระดูก ที่จะต้องรู้สึกเจ็บปวดมาก หากเป็นการสักที่ไม่ใช้ยาชา แต่นั่นก็ไม่ได้ทำให้รู้สึกชามาไปเสียทีเดียว คุณอาจจะต้องเตรียมใจไว้สักนิด ว่ามันอาจจะเจ็บบ้างเล็กน้อย

3. ใครที่ไม่ควรสักคิ้วสามมิติ

การสักคิ้วสามมิตินั้น ไม่ได้เหมาะสำหรับทุกคน โดยเฉพาะอย่างยิ่งผู้ที่ตั้งครรภ์ หรืออยู่ระหว่างให้นมบุตรอยู่ นอกจากนี้ผู้ที่เพิ่งผ่านการรักษาคีโม ก็มีความเสี่ยงที่จะติดเชื้อได้อย่างง่าย ซึ่งผู้ที่อยู่ในกลุ่มเสี่ยงต่างๆ ควรหลีกเลี่ยงการสักคิ้วสามมิติ