รังสียูวีอันตรายกว่าที่คิด

หนึ่งในรังสีที่เรารู้จักกันเป็นอย่างดี ได้แกรังสีอัลตร้าไวโอเลต หรือรังสียูวี ที่เราเรียกกันอย่างติดปาก และที่คนไทยเรารู้จักกันเป็นอย่างดี ก็เพราะว่าบ้านเรานั้นมีแสงแดดที่จัดมากๆ ซึ่งเจ้ารังสีตัวนี้ ก็มากับแสงแดด เราทราบกันเป็นอย่างดีว่ารังสีตัวนี้ เป็นอันตรายกับร่างกายเราเป็นอย่างมาก โดยเฉพาะผิวหนัง และเนื้อเยื่อผิวหนัง แต่ในปัจจุบันก็มีการนำเอารังสียูวีมาใช้ในเครื่องมือต่างๆ ที่ไม่ได้จำเป็น ซึ่งเราอาจจะไม่รู้ตัวเลยว่า กำลังอยู่ในท่ามกลางความเสี่ยง ที่จะได้รับอันตรายจากรังสียูวีนี้

รังสียูวีคืออะไร

รังสียูวีเป็นคลื่นแม่เหล็กไฟฟ้าที่ไม่สามารถมองเห็นด้วยตาเปล่า ที่มีความยาวคลื่นตั้งแต่ 10 จนถึง 400 นาโนเมตร ซึ่งเราสามารถพบรังสียูวีนี้ ปะปนมากับแสงแดด เราจึงต้องมีการทาครีมกันแดด เพื่อที่จะปกป้องผิวของเราจากรังสีที่มองไม่เห็นเหล่านี้

อันตรายจากรังสียูวี

จากงานวิจัยที่ได้รวบรวมผลการทดลองมาจากทั้งการสังเกตผลจากมนุษย์ และเซลล์ของหนู พบว่าหลังจาก 20 นาทีที่ร่างกายได้สัมผัสกับรังสียูวีโดยตรง ทำให้เซลล์ผิวหนัง และเซลล์ของหนู ตายไปกว่า 20-30 เปอร์เซ็นต์ และไม่เพียงแต่ที่เซลล์จะได้รับความเสียหายเพียงแค่นั้น แต่เซลล์ทั้งหลายจะมีการถูกทำลายต่อเนื่องไปเรื่อยๆ แม้ว่าจะไม่ได้รับแสงยูวีแล้วก็ตาม