6 เรื่องราวของมาสก์ทองคำ

ปัจจุบัน วิวัฒนาการด้านความสวยความงามก็เป็นไปอย่างก้าวกระโดด ผู้คนต่างค้นคว้าวิธีต่างๆ เพื่อที่จะใช้ประโยชน์จากวัตถุดิบที่หลากหลาย มาประยุกต์ใช้เพื่อความสวยงาม และหนึ่งในนั้นก็คือ การมาสก์หน้าทองคำ ที่เริ่มจะเป็นที่นิยมกันอย่างมากมาย และในบทความวันนี้ พวกเรามีเรื่องราวเกี่ยวกับการมาสก์หน้าทองคำมาฝากค่ะ

มาสก์หน้าทองคำคืออะไร

ฟังดูแล้วอาจจะเกินจริง เพราะทองคำแท้นั้นมีมูลค่ามหาศาล แล้วทองที่ใช้ จะเป็นทองคำแท้จริงหรือไม่ ซึ่งคำตอบคือ ในคลินิกหรือสถานเสริมความงามหลายๆที่จะใช้แร่ทองคำ 24 กะรัต เพื่อใช้ในกระบวนการ โดยที่แร่ทองคำแท้นั้น มีคุณสมบัติในการต้านการอักเสบ และชะลอวัย

ประวัติการใช้ทองคำในการรักษาโรค

การใช้ประโยชน์ของทองคำ ในแง่ของการแพทย์นั้น ปรากฏในหลักฐานทางประวัติศาสตร์ว่า เมื่อครั้งก่อนคริสตกาล 2500 ปี ได้มีการใช้ทองคำในด้านการแพทย์ของจีน อินเดีย และอารบิก โดยตัวอย่างการใช้ทองคำในการรักษาโรค ตามตำราอายุวัฒนะ ได้แก่ รักษาโรครูมาตอยด์, หอบหืด และเบาหวาน เป็นต้น