6 วิธีที่จะทำให้ดวงตาของคุณสวย และเปล่งประกายอยู่เสมอ

สำนวนที่ว่าดวงตาเป็นหน้าต่างของดวงใจนั้น เห็นได้ว่าจะไม่เป็นเพียงแค่สำนวนเท่านั้น แต่เป็นความจริงที่เราไม่สามารถปฏิเสธได้เลย ซึ่งคนที่มีดวงตาสดใส และเป็นประกายนั้นดูมีเสน่ห์ และน่าชวนมองเป็นอย่างยิ่ง ซึ่งในความเป็นจริงแล้ว การที่มีดวงตาคู่สวยนั้น ไม่ได้เพียงแต่เป็นพันธุกรรมเท่านั้น แต่หากมีวิธีอื่นที่เราสามารถทำได้เอง เพื่อเพิ่มความเปล่งประกายดวงตาคู่สวยของคุณได้ง่าย ๆ และในบทความวันนี้ พวกเราขอเสนอ 6 วิธีที่จะทำให้ดวงตาของคุณสวย และเปล่งประกาย   อยู่เสมอค่ะ

1. หลีกเลี่ยงอากาศที่แห้ง

ส่วนใหญ่อากาศที่แห้งมักจะอยู่ในที่ที่อยู่สูงจากระดับน้ำทะเล, ในทะเลทราย หรือบนเครื่องบินที่มักจะมีอากาศที่แห้ง และนอกเหนือจากนั้น ลม และควันต่าง ๆ ก็สามารถทำให้ดวงตาของคุณแห้งได้เช่นกัน และเมื่อดวงตาของคุณ มีความชุ่มชื้นไม่เพียงพอ ทำให้เกิดการระคายเคือง และเกิดอาการคัน หรือบวมแดงได้ ดังนั้นคุณควรหลีกเลี่ยงอากาศที่แห้ง หรือหมั่นใช้น้ำตาเทียม หากจำเป็นจะต้องอยู่ในสิ่งแวดล้อมนั้น

2. ลดอาการบวมด้วยถุงชาเขียว

หากคุณมีปัญหาเรื่องตาบวม หรือระคายเคือง คุณสามารถใช้ถุงชาเขียวที่แช่เย็นวางไว้บนดวงตาทั้งสองข้าง และหลับตาไว้ประมาณ 15 นาที  โดยที่สารคาเฟอีน และสารโพลีฟีนอลที่อยู่ในชาเขียวสามารถทำให้ช่วยลดอาการบวมได้