6 ดาราดังสัญชาติไทยที่เป็นตัวแทนของยี่ห้อหรู ๆ ระดับโลก

เมื่อโลกของเราดูเหมือนจะเล็กลงขึ้นเรื่อย ๆ ซึ่งไม่ได้หมายถึงขนาดที่เล็กลง แต่หมายถึงการที่เราจะได้รับข่าวสาร หรือเดินทางไปต่างประเทศที่อยู่อีกมุมหนึ่งของโลกได้อย่างง่ายดาย เช่นเดียวกับการตลาดของต่างประเทศ ที่ยี่ห้อหรู ๆ และยี่ห้อดังต่าง ๆ ก็มีสำนักงาน และสาขาอยู่ทั่วโลก และในปัจจุบันยี่ห้อหรู ๆ ต่าง ๆ ก็เริ่มมีการใช้     แบรนด์แอมบาสเดอร์ หรือผู้ที่เป็นตัวแทนของสินค้าที่เป็นคนชาติต่าง ๆ เพิ่มขึ้น เพื่อให้เข้าถึงกลุ่มลูกค้า และกระตุ้นยอดขาย และนี่ก็เป็น 6 คนดังสัญชาติไทยที่เป็นตัวแทนของยี่ห้อหรู ๆ ระดับโลก

1. ชมพู่–อารยาเอฮาร์เก็ต

สาวชมพู่นี้ นับว่าเป็นดาราไทยคนแรก ๆ ที่ได้เป็นตัวแทนของยี่ห้อสินค้าระดับโลก และเธอก็ยังเป็นเจ้าประจำสำหรับการเดินพรมแดงในฐานะแบรนด์แอมบาสเดอร์ชาวไทยของยี่ห้อลอรีอัล และเธอก็ยังคงตำแหน่งนี้มานานหลายปี รวมถึงการเป็นตัวแทนของยี่ห้ออื่น ๆ อีกมากมายอย่างเช่น รถยนต์เมอซีเดส เบนซ์, ลัมโบกินี, ยี่ห้อเครื่องประดับสุดหรู Chopard, โทรศัพท์มือถือ Samsung, ไอศครีม Magnum, รองเท้า Adidas และนอกจากนี้เธอยังเป็นตัวแทนสินค้ายี่ห้อในประเทศอื่น ๆ อีกมากมาย นับว่าเธอคนนี้เป็นตัวแม่ของการเป็นแบรนด์แอมบาสเดอร์ของเมืองไทยเลยจริง ๆ

2. ลิซ่า–ลลิษามโนบาล

แม้ว่าเธอคนนี้จะเป็นหนึ่งในสมาชิกวงเกิร์ลกรุ๊ปสัญชาติเกาหลี แต่ทุกคนก็ทราบว่าเธอเป็นคนไทยแท้ และนำความภาคภูมิใจมาให้ชาวไทยตลอด ซึ่งวง Blackpink ของเธอนั้นก็ไม่ได้โด่งดังแค่ระดับภูมิภาคเท่านั้น แต่พวกเธอดังระดับโลก ไปแล้ว และไม่แปลกใจเลยที่สมาชิกของวงนั้นจะได้เป็นตัวแทนของยี่ห้อสินค้าหรูต่าง ๆ ไม่เว้นแม้กระทั่งสาวลิซ่าเอง ซึ่งเธอนั้นได้รับตำแหน่ง Global Brand Ambassador ของสินค้าหรู Celine และ Mac Cosmetics และยังเป็นตัวแทนสินค้าของสินค้าหรู Prada และ Bvlgari อีกด้วย