10 วิธีธรรมชาติที่ใช้ในการจัดการปัญหาริ้วรอย

หนึ่งในปัญหากวนใจของหลายๆคน เมื่อเรามีอายุที่มากขึ้น ริ้วรอยที่เพิ่มขึ้นบนใบหน้าก็มาเยือนมากขึ้นในทุกๆปี แม้ว่าจะเป็นกระบวนการทางธรรมชาติ แต่แน่นอนว่าก็ไม่ใช่ทุกคนที่อยากจะปล่อยให้ผิวพรรณไปตามธรรมชาติ และในการจัดการปัญหากับเจ้าริ้วรอยนี้ ก็ไม่ได้มีแต่วิธีที่เราจะต้องเข้าคลินิกเสมอไป ในบทความวันนี้ พวกเรามีวิธีธรรมชาติ ที่ช่วยให้คุณสามารถทำได้ที่บ้านอย่างง่ายๆค่ะ

ว่านหางจระเข้

ว่านหางจระเข้นั้น เต็มไปด้วยความชุ่มชื้นจากธรรมชาติ โดยที่คุณสามารถนำเจลจากว่านหางจระเข้มาทาบนผิวหน้าทิ้งไว้ประมาณ 20 นาที แล้วล้างออก ริ้วรอยก็สามารถจางหายไปได้ภายใน 90 วัน

มาสก์จากกล้วย

กล้วย เป็นผลไม้ที่หาง่าย และก็สุกง่ายมากๆ ทำให้หลายๆครั้งเราอาจจะบริโภคไม่หมด คุณสามารถนำกล้วยสุกมาบด และนำมาพอกหน้าทิ้งไว้ประมาณ 15-20 นาทีแล้วล้างออก คุณก็จะสัมผัสได้ถึงผิวที่นุ่มขึ้นได้อย่างทันที

เปลือกบางในไข่

จากงานวิจัยพบว่า ผิวบางสีขาวด้านในของเปลือกไข่นั้น มีคุณสมบัติช่วยในการกระตุ้นการสร้างคอลลาเจนใต้ผิวหนังได้เป็นอย่างดี โดยในผลิตภัณฑ์บำรุงผิวที่มีขายตามท้องตลาด ก็มีบางสูตรที่ไ้ด้ทำการผสมเจ้าส่วนนี้เข้าไปด้วย

การนวด

ในการนวดวนเบาๆบนผิวนั้น เป็นการช่วยกระตุ้นการไหลเวียนเลือด และของเหลวใต้ผิวหนังได้เป็นอย่างดี หลังจากที่คุณทาครีมบำรุงผิวหน้าแล้ว ก็อย่าลืมนวดวนบนผิวหน้าอย่างเบาๆ เพื่อช่วยในการลดเลือนริ้วรอยได้