8 เทคนิคที่ทำให้เครื่องสำอางติดทนนานขึ้น

ท่ามกลางอากาศที่ร้อนอบอ้าวของประเทศไทย ทำให้คุณสาว ๆ มีปัญหาเป็นอย่างมากสำหรับการที่เครื่องสำอางหลุดลอกระหว่างวัน ทำให้คุณต้องแต่งเติมอยู่บ่อยครั้ง ซึ่งบางครั้งเราก็ไม่มีเวลาที่จะดูแลเครื่องสำอางระหว่างวัน ซึ่งมันคงจะดีกว่า    ถ้าหากเรามีวิธีที่จะทำให้เครื่องสำอางติดทนนานขึ้น และในวันนี้พวกเรามีเทคนิคง่าย ๆ ต่าง ๆ มาฝากกันค่ะ

1. มีความรู้ความเข้าใจในเครื่องสำอางประเภทต่างๆ

หากว่าด้วยเครื่องสำอางนั้น ยิ่งนานวันเราก็มีความหลากหลายมากขึ้น และโดยเฉพาะอย่างยิ่งหากคุณมีความสนใจที่จะใช้เครื่องสำอางให้เกิดประสิทธิภาพมากขึ้น คุณจำเป็นที่จะต้องเข้าใจการใช้งานของเครื่องสำอางประเภทต่าง ๆ อย่างน้อยก็คือสิ่งนี้ใช้ทำอะไร สิ่งนั้นใช้ตอนไหน เป็นต้น

2. การเตรียมผิวหน้า

ก่อนที่เราจะเริ่มการแต่งหน้านั้น คุณต้องแน่ใจก่อนว่าใบหน้าของคุณนั้นมีความพร้อมในการลงเครื่องสำอาง  โดยที่คุณจะต้องรักษาความสะอาด ล้างใบหน้าให้หมดจด รวมถึงทำการผลัดเซลล์ผิวที่ตายออกจากผิวหน้า เพราะเซลล์ผิวที่ตายแล้วเป็นปัจจัยหนึ่งที่เป็นอุปสรรคของการแต่งหน้าที่สวย และคุณจำเป็นที่จะต้องรักษาความชุ่มชื้นของใบหน้าด้วย เพราะยิ่งใบหน้าแห้งจะทำให้รองพื้นไม่ติดผิวเลย

3. ลงไพรเมอร์ที่ใบหน้าและเปลือกตา

ไพรเมอร์เป็นครีมที่ใช้ลงก่อนแต่งหน้า เป็นเหมือนสิ่งที่ช่วยเตรียมผิวให้พร้อมมากยิ่งขึ้น โดยการทำงานของไพรเมอร์คือจะไปช่วยลดความมันของใบหน้า และเติมเต็มรูขุมขนที่กว้าง และตัวไพรเมอร์เองก็มีหลายประเภทแยกตามความต้องการของคุณ ไม่ว่าจะเป็นประเภทที่ช่วยลดรอยแดง หรือลดปัญหารูขุมขนกว้าง