อาหารเพื่อสุขภาพ 8 ชนิดที่อาจจะทำให้คุณอ้วนแบบไม่รู้ตัว

กระแสการบริโภคอาหารที่ดีต่อสุขภาพนั้น เริ่มได้รับความนิยมอย่างแพร่หลายมากยิ่งขึ้น เพราะการที่จะมีสุขภาพ และร่างกายที่สมสวนนั้น      ต้องอาศัยการควบคุมอาหารเป็นหลัก ซึ่งส่งผลมากยิ่งกว่าการออกกำลังกายหนัก ๆ เสียอีก ผู้คนจึงเลือกรับประทานอาหารเพื่อสุขภาพ และ ในท้องตลาด เราก็ได้เห็นอาหารประเภทนี้วางขายมากยิ่งขึ้น แต่คุณรู้หรือไม่ว่า ก็มีอาหารประเภทเพื่อสุขภาพ ที่เราเชื่อกันว่าดีต่อการควบคุมอาหารนั้น ในความเป็นจริงแล้ว หากบริโภคมากเกินไป ก็จะทำให้น้ำหนักตัวของคุณเพิ่มขึ้นได้อย่างไม่ทันตั้งตัวเลยทีเดียว

ในปัจจุบัน ผู้คนหันมาสนใจรักษาสุขภาพกันมากขึ้น ไม่ว่าจะเป็นการออกกำลังกาย และที่เราเห็นได้ชัดคือ กระแสการบริโภคอาหารที่ดีต่อสุขภาพนั้น เริ่มได้รับความนิยมอย่างแพร่หลายมากยิ่งขึ้น เพราะการที่จะมีสุขภาพ และร่างกายที่สมสวนนั้น ต้องอาศัยการควบคุมอาหารเป็นหลัก ซึ่งส่งผลมากยิ่งกว่าการออกกำลังกายหนัก ๆ เสียอีก ผู้คนจึงเลือกรับประทานอาหารเพื่อสุขภาพ และในท้องตลาด เราก็ได้เห็นอาหารประเภทนี้วางขายมากยิ่งขึ้น แต่คุณรู้หรือไม่ว่า ก็มีอาหารประเภท เพื่อสุขภาพ  ที่เราเชื่อกันว่าดีต่อการควบคุมอาหารนั้น ในความเป็นจริงแล้ว หากบริโภคมากเกินไป ก็จะทำให้น้ำหนักตัวของคุณเพิ่มขึ้นได้อย่างไม่ทันตั้งตัวเลยทีเดียว และในวันนี้ เราจะขอยกตัวอย่างอาหารที่เรา  เชื่อว่าเป็นมิตรต่อสุขภาพ 8 ชนิด ที่อาจจะทำให้คุณอ้วนได้อย่างไม่รู้ตัวเลยทีเดียว

1. สมูทตี้ หรือเครื่องดื่มปั่นผสมผงโปรตีน

พวกเราเชื่อกันว่า การบริโภคสมูทตี้ โดยมีส่วนผสมของผลไม้ต่าง ๆ และในบางท่านก็ผสมผงโปรตีนลงไปด้วย เพื่อผลลัพธ์ด้านการบำรุงกล้ามเนื้อที่ดีมากขึ้น แต่หารู้ไม่ว่า ในสมูทตี้ 1 แก้ว อาจจะมีแคลอรี่ที่สูงมากถึง 400 แคลอรี่เลยทีเดียว เพราะน้ำตาลที่มาจากผลไม้นั้น หากคุณเลือกแต่ผลไม้ที่มีรสหวาน คุณก็จะได้รับน้ำตาลไปเต็ม ๆ ดังนั้นคุณควรดูปริมาณผัก และผลไม้ให้พอเหมาะ ไม่มากจนเกินไป

2. โยเกิร์ตชนิดไขมันต่ำ

โยเกิร์ต มีส่วนประกอบของจุลินทรีย์ชนิดดี และยังช่วยให้ระบบขับถ่ายดียิ่งขึ้นอีกด้วย และโยเกิร์ตประเภทนี้ คือการดึงเอาไขมันจากนมออกไปประมาณหนึ่ง ในบางยี่ห้อ ก็อาจจะเป็นไขมัน 0 เปอร์เซ็นต์อีกด้วย ซึ่งก็อาจจะทำให้คุณไม่รู้สึกผิดในการบริโภค แต่ในบางยี่ห้อนั้น ทางผู้ผลิตก็ได้  ใส่น้ำตาลลงไปมากกว่าสูตรปกติ เพื่อคงรสชาติอร่อยมากยิ่งขึ้น ดังนั้นหากคุณเลือกโยเกิร์ตประเภทนี้ จงอย่าลืมที่จะดูปริมาณน้ำตาลเป็นอันขาด

3. น้ำผลไม้แยกกาก

แน่นอนว่า ผลผลิตอะไรก็ตามที่ได้มาจากธรรมชาตินั้น ย่อมจะดีต่อสุขภาพเสมอ โดยเฉพาะอย่างยิ่ง การที่ได้บริโภคน้ำผลไม้ที่ได้จากการคั้นผลไม้สด ๆ แต่ในความเป็นจริงแล้ว ผลไม้ที่หวานหอม มักมาพร้อมกับปริมาณน้ำตาลที่สูง ดังนั้นหากคุณเลือกที่จะบริโภคเครื่องดื่มประเภทนี้ เพื่อผลด้านการควบคุมน้ำหนักล่ะก็ คุณควรเลือกชนิดของผลไม้ที่มีปริมาณน้ำตาลต่ำ