ลิปสติก 7 เฉดสีสำหรับสีปากสวยแบบ MLBB

เราคงจะได้เห็นคำว่า MLBB กันมาสักพักหนึ่ง ในวงการเครื่องสำอาง และการแต่งหน้าแนวใหม่นี้ หลาย ๆ ท่านคงจะสงสัยว่า คำว่า MLBB นี้หมายถึงอะไร แล้วทำไมถึงเป็นที่นิยมนัก คำว่า MLBB ย่อมาจากคำว่า My Lips But Better ซึ่งหากแปลตรงตัวก็หมายถึง สีปากของฉันแต่ดูดีกว่า ซึ่งมันคือการแต่งหน้าที่ทาลิปสติกสีที่คล้ายกับริมฝีปาก ของคุณ และยังเป็นการช่วยทำให้ใบหน้าของคุณให้ดูสดใส และมีสีสันอย่างเป็นธรรมชาติ และที่สำคัญคือ การทาสีลิปสติกแบบ MLBB นี้ยังทำให้คุณดูอ่อนกว่าวัยอีกด้วย และในวันนี้เราจะมานำเสนอสีลิปสติก 7 เฉดสี ที่เป็นที่นิยมสำหรับการแต่งหน้าแบบ My Lips But Better กันค่ะ

1. สีชมพูกุหลาบอ่อนๆ

สีชมพูกุหลาบนี้จะให้ความรู้สึกสดใสอย่างเป็นธรรมชาติ เหมาะสำหรับวันสบาย ๆ และยังทำให้ใบหน้าดูเปล่งปลั่งเหมือนดอกกุหลาบแรกแย้มอีกด้วย โดยโทนสีชมพูกุหลาบนี้จะเหมาะกับสาวที่มีผิวโทนขาวเหลือง เพราะจะไม่ทำให้ใบหน้าซีดจนเกินไป

2. สีชมพูนู้ดธรรมชาติ

สีนี้จะคล้าย ๆ กับสีชมพูกุหลาบแต่จะเจือสีน้ำตาลนิดหน่อย สีนี้จะทำให้สีปากแลดูเป็นธรรมชาติมาก ๆ เหมาะกับการแต่งหน้าแบบสโมกกี้อาย และผู้ที่มีสีผิวที่ค่อนข้างเข้มก็จะดูดีในปากสีนี้ไม่เบาเลยทีเดียว

3. สีแซลมอน

โทนสีนี้จะเป็นโทนสีอุ่น เหมาะกับการแต่งหน้าในช่วงฤดูใบไม้ร่วงเป็นอย่างดี และข้อดีของสีแซลมอนนี้คือ เหมาะกับทุกสีผิว ทำให้เหมาะกับวันที่ไม่อยากยุ่งยาก เพียงแค่หยิบลิปสีนี้ขึ้นมาทาก็ดูผิวเปล่งปลั่งแล้ว