8 เทคนิคการแต่งหน้าเสริมโหงวเฮ้ง

แม้ว่าความเชื่อเรื่องโหงวเฮ้ง จะเป็นเรื่องส่วนบุคคล แต่ก็ต้องยอมรับอย่างหนึ่งว่า โหงวเฮ้งที่ดีนั้น สามารถเสริมบุคลิกภาพ ทำให้คุณมีความมั่นใจ และยังช่วยให้คุณสร้างความประทับใจแรกพบให้กับผู้ที่พบเห็นได้อีกด้วย ซึ่งมันก็เป็นเรื่องที่ไม่เสียหายเลยที่จะลองทำดู และโหงวเฮ้งใบหน้า ของคนเรานั้น จะประกอบด้วย 5 ส่วนด้วยกัน ได้แก่ คิ้ว หู ตา จมูก และปาก และยังประกอบไปด้วยอีก 3 เนิน ซึ่งได้แก่ หน้าผาก แก้ม คาง ซึ่งการที่จะทำให้โหงวเฮ้งดีนั้น ต้องทำให้ทุกส่วนประกอบที่กล่าวมานั้นมีความสมดุล และในบทความนี้ จะนำเสนอ 8 เทคนิคการแต่งหน้า เสริมโหงวเฮ้ง ให้คุณได้ลองทำดูที่บ้าน

1. หน้าผาก

ลักษณะของหน้าผากที่มีโหงวเฮ้งที่ดี คือหน้าผากที่กว้าง ใส และมีความนูนเล็กน้อย เพื่อแสดงถึงความชาญฉลาด โดยคุณสามารถใช้เฉดดิ้ง ไล้ไปตรงขมับ และไรผม เพื่อสร้างกรอบของใบหน้า และใช้ไฮไลท์ หรือรองพื้นที่มีเฉดสีสว่างกว่าผิวคุณสักหนึ่งเฉด ทาลงบนหน้าผาก เพื่อสร้างแสง และเงาที่ทำให้หน้าผากดูกว้าง และใส โดยเทคนิคนี้ยังทำให้ใบหน้าของคุณดูเด็กอีกด้วย

2. ใต้ตา

เชื่อกันว่า หากมีใต้ตาที่ดำคล้ำนั้น จะทำให้หมดสง่าราศี โหงวเฮ้งส่วนของใต้ตาที่ดีคือ มีการเติมเต็มร่องลึก ไม่ดำคล้ำ โดยคุณไม่ควรละเลยคอนซีลเลอร์ที่ใต้ตา และเพิ่มความเป็นประกายด้วยไฮไลท์ที่หัวตา เพื่อความน่ามองดึงดูดมากขึ้น

3. จมูก

ลักษณะโหงวเฮ้งจมูกที่ดีคือ จมูกที่เป็นสันตรง มันใส ไร้ริ้วรอย โดยคุณสามารถใช้เฉดดิ้ง เพิ่มการแรเงาไปที่สันขอบดั้ง ให้ดูมีดั้งพุ่งขึ้นมา และ ทาไฮไลท์ตรงสันจมูก เพื่อเพิ่มความเงา ให้ตรงกับลักษณะโหงวเฮ้งที่ดี