น้ำมันจากธรรมชาติ 6 ชนิดที่ดีต่อผิวหน้าของคุณที่สุด

เมื่อมาถึงฤดูหนาวแล้ว สาวๆทั้งหลายก็คงจะประสบปัญหากับผิวหน้าแห้งแตกกันมากมาย ซึ่งการดูแลรักษาผิวพรรณที่ถูกต้อง ควรที่จะใช้ครีม และเครื่องประทินผิวให้ถูกกับฤดูกาลด้วย ซึ่งในฤดูหนาว ที่มีอากาศแห้งนั้น ผิวของคุณยิ่งต้องการความชุ่มชื้นที่มากขึ้น การใช้น้ำมันในการรักษาผิวหน้าจึงเป็นที่นิยมเป็นอย่างมาก แต่การใช้น้ำมันนวดหน้านั้น ต้องคำนึงถึงค่า Comedogenic rate หรือค่าความอุดตันของผิว ของน้ำมันนั้นๆอีกด้วย เพราะถ้าน้ำมันนั้นมีค่าความอุดตันสูง มันก็จะทำให้เกิดสิวอุดตัน มากกว่าที่จะบำรุงผิว และในบทความวันนี้ เราก็จะมานำเสนอ 6 น้ำมันธรรมชาติ ที่ดีต่อผิวหน้าของคุณที่สุด

Argan Oil

น้ำมันประเภทนี้อุดมไปด้วยวิตามินอี, แคโรทีน, สควาลีน และสารต้านอนุมูลอิสระ และน้ำมันชนิดนี้ยังเป็นที่นิยมในการใช้ทาผิวและผม เพราะมันไม่ทำให้เกิดการอุดตัน จึงเป็นทางเลือกที่ดีสำหรับผู้ที่ต้องการใช้น้ำมันรักษาสิว

น้ำมันอะโวคาโด

ไอเดียนี้จะคล้ายๆกับการเอาอะโวคาโดมาทาขนมปังปิ้ง แต่มันจะมาอยู่บนหน้าของเรา น้ำมันอะโวคาโดนั้นอุดมไปด้วยสารโอเมกา-3, วิตามิน อี, เอ และดี และยังมีแร่ธาตุอย่างอื่นอีกมากมาย นอกจากที่จะสามารถเอามาทาผิวได้แล้ว น้ำมันอะโวคาโดยังดีต่อเส้นผมอีกด้วย เพราะมันสามารถรักษาผมแตกปลายได้ ด้วยความที่มีเนื้อสัมผัสที่ค่อนข้างหนักกว่าน้ำมันชนิดอื่น น้ำมันอะโวคาโดจึงตอบโจทย์สาวๆที่มีผิวแห้งได้เป็นอย่างดี