8 มรดกความงามจากคลีโอพัตรา

คลีโอพัตรา ถือได้ว่าเป็นหนึ่งในผู้หญิงที่สวยที่สุดคนหนึ่งของโลก ด้วยความงดงามของใบหน้าที่ได้รูป และผิวพรรณที่สวยงาม ซึ่งเป็นที่บอกต่อกันมาจากรุ่นสู่รุ่น ซึ่งเคล็ดลับความงามของอียิปต์โบราณนั้นได้มีมากว่า 5,000 ปีแล้ว และคลีโอพัตราเองก็เป็นราชินีแห่งวิวัฒนาการด้านความงาม ซึ่งหลาย ๆ เคล็ดลับความงามนั้นก็ได้กลายเป็นมรดกความงามแก่คนรุ่นหลัง ซึ่งจะเป็นอะไรบ้างนั้น ไปดูกันเลยค่ะ

1. เกลือ Dead Sea

ด้วยคุณสมบัติด้านการบรรเทาอาการอักเสบของเกลือทะเลน้ำลึก Dead Sea นั้น คลีโอพัตราได้นำเอาผงเกลือ Dead Sea เข้ามาเป็นส่วนหนึ่งของการดูแลผิวพรรณของเธอ โดยเธอใช้เกลือในการขัดผิว และพอกหน้าเพื่อบรรเทาอาการอักเสบจากสิว และแผลต่าง ๆ

2. ผงทาเปลือกตาจาก Kohl

ลักษณะการแต่งหน้าที่เป็นเอกลักษณ์ของคลีโอพัตราคือ ดวงตาที่คมกริบแบบ Cat Eye ซึ่งผงทาเปลือกตาจาก Kohl นี้ เป็นต้นกำเนิดของอายไลเนอร์ในปัจจุบัน ซึ่งนอกจากที่จะมอบลักษณะดวงตาที่คมกริบแล้ว ผงทาเปลือกตานี้ยังช่วยปกป้องดวงตาจากแสงแดด และการติดเชื้อต่าง ๆ ได้อีกด้วย

3. มาสก์หน้าจากน้ำผึ้งและน้ำนม

เธอใช้น้ำผึ้งเพื่อให้ความชุ่มชื้นแก่ผิวหน้า และน้ำนมก็มี กรดแลคติก ที่ช่วยในเรื่องการผลัดเซลล์ผิวอ่อน ๆ   เธอจึงมักใช้น้ำผึ้ง และน้ำนมมาสก์หน้าเป็นประจำ