10 ความเชื่อเรื่องความสวยงามผิด ๆ ที่คุณควรรู้

เคล็ดลับความสวยงามที่ส่งต่อกันมาจากรุ่นสู่รุ่นนั้น ส่วนใหญ่แล้วในปัจจุบันเราก็ยังปฏิบัติตามกันมา แต่ใช่ว่าทุก ๆ เคล็ดลับของความสวยงามที่จะถูกต้องเสมอไป เพราะก็มีความเชื่อเรื่องความงามบางอย่างในอดีตที่กลายเป็นทำให้เกิดโทษ แทนที่จะทำให้คุณสวย ดังนั้นในบทความวันนี้จึงขอเสนอ 10 ความเชื่อเรื่องความสวยงามที่ผิด ๆ ที่คุณควรทราบ

1. ควรสครับผิวทุกๆวัน

การสครับผิว เป็นเหมือนการขัดขี้ไคล และนำเอาเซลล์ผิวที่ตายไปแล้วให้หลุดออกจากใบหน้า และเป็นหนึ่งในเคล็ดลับที่ทำให้ผิวเปล่งปลั่งอีกด้วย ดังนั้นในอดีตสาว ๆ จึงมักที่จะสครับผิวหน้าทุก ๆ วัน ซึ่งทำให้ผิวของใบหน้านั้นบาง และเกิดการระคายเคืองได้โดยง่าย ดังนั้นคุณควรทำการสครับผิวไม่เกินอาทิตย์ละ 3 ครั้ง เพื่อผลลัพธ์ที่ดีที่สุด

2. สครับที่ดีควรเป็นผงขัด

เราจะเห็นได้ว่าผลิตภัณฑ์สครับผิวในสมัยก่อน จะเป็นลักษณะของผงที่เอาไว้ขัดผิว แม้ในปัจจุบันเราก็เห็นอยู่มากมาย ซึ่ง สครับเหล่านั้นอาจจะใช้ได้กับผิวกาย แต่ผิวหน้าของเรานั้นต้องการความอ่อนโยนกว่านั้น ดังนั้นการขัดผิวโดยตรงอาจจะไม่ใช่วิธีที่ดีสักเท่าไหร่ ในปัจจุบันเรามีผลิตภัณฑ์ที่ใช้ในการผลัดเซลล์ผิวที่มีส่วนประกอบของ AHA, BHA หรือ PHA ซึ่งเป็นสารสกัดที่มีฤทธิ์เป็นกรดอ่อน ๆ หรือจะเป็นกรด Salicylic acid ที่สามารถช่วยเรื่องการอุดตันของรูขุมขนได้ ซึ่งสารเหล่านี้ไม่เพียงแต่สามารถใช้ผลัดเซลล์ผิวเท่านั้น แต่ยังสามารถทำความสะอาดรูขุมขนได้เป็นอย่างดี

3. ไม่ควรแต่งหน้าทุกวันเพราะจะเป็นการทำร้ายผิว

จริง ๆ แล้วมันไม่ได้ขึ้นอยู่กับว่าเครื่องสำอางจะเป็นตัวทำร้ายผิวหน้า แต่การล้างหน้าที่ไม่สะอาดต่างหากที่ทำให้เกิดการอุดตัน ดังนั้นคุณไม่ต้องกังวลว่าหากแต่งหน้าทุกวันแล้วจะทำให้ผิวเสีย ถ้าคุณมีขั้นตอนการทำความสะอาดผิวหน้าที่ดี และสะอาดหมดจด

4. ไม่จำเป็นต้องทากันแดดหากไม่ได้ออกไปไหน

นี่เป็นความเชื่อที่ผิดมหันต์ โดยเฉพาะอย่างยิ่งบ้านเราเป็นเมืองร้อน และปริมาณแสงแดดที่มากแบบไม่ต้องพูดถึง แม้ว่าเราจะอยู่บ้านและไม่ได้ออกไปไหน แต่ตราบใดที่มีแสงแดดสาดส่อง หรือไฟจากหลอดฟลูออเรสเซนต์ สิ่งเหล่านี้ก็ยังเป็นตัวแปรที่ทำร้ายผิวได้เช่นกัน ดังนั้นคุณควรทาครีมกันแดดที่ใบหน้าทุกวัน แม้ว่าจะไม่ได้ออกแดดโดยตรง