6 ช่างแต่งหน้าที่มีชื่อเสียงที่สุดในเมืองไทย

ในปัจจุบันอาชีพช่างแต่งหน้านั้นถือว่ามีรายได้ที่มากเลยทีเดียว เนื่องจากผู้หญิงหรือคนส่วนใหญ่ให้ความสนใจกับความสวยงามมากยิ่งขึ้น และในการแต่งหน้านั้น ต้องอาศัยฝีมือ ความคิดสร้างสรรค์ และศิลปะ ที่เป็นความสามารถเฉพาะตัวรวมถึงการฝึกฝน เพื่อให้ก้าวขึ้นมาเป็นช่างแต่งหน้าระดับแถวหน้าได้ ซึ่งในปัจจุบัน ก็มีช่างแต่งหน้าน้องใหม่ ที่เข้ามาประกอบอาชีพนี้กันอย่างมากมาย ในบทความนี้ จะแนะนำช่างแต่งหน้าชาวไทยที่มีผลงานโดดเด่น และมีชื่อเสียงที่สุดในเมืองไทย ที่เหล่าดาราและผู้มีชื่อเสียงต่างๆไว้ใจให้ดูแลเรื่องความสวยงาม

อาจารย์ฟูก–ภูวษา พรธรรมฉัตร

ช่างแต่งหน้าฝีมือระดับปรมาจารย์ท่านนี้ คร่ำหวอดในวงการช่างแต่งหน้ามาเป็นเวลานาน ถือว่าเป็นช่างแต่งหน้าระดับต้นๆของเมืองไทยเลยก็ว่าได้ โดยอาจารย์ฟูกเป็นผู้อยู่เบื้องหลังในการเสกความสวยงามให้กับเหล่าดารา นางแบบมาก่อน และด้วยฝีมือที่เฉียบคม อาจารย์ฟูกจึงได้รับเกียรติให้เป็นช่างแต่งหน้าพระพักตร์ของราชวงศ์มากมาย และในปัจจุบัน อาจารย์ฟูกก็เป็นช่างแต่งหน้าคนสำคัญของแบรนด์ SIRIVANNAVARI ที่ดูแลเรื่องเมกอัพของพระองค์หญิงสิริวัณณวรีฯ และเหล่านางแบบของแบรนด์อีกด้วย รวมทั้งเซเลบตัวแม่ทั้งหลาย ก็มักจะไว้วางใจให้อาจารย์ฟูกดูแลความสวยงามเช่นกัน เช่น อาภัสสรา หงสกุล เป็นต้น

ป้อม วินิจ บุญชัยศรี

นาทีนี้คงไม่มีใครที่ไม่รู้จักช่างแต่งหน้าท่านนี้ เพราะในทุกๆปีนั้น เราจะได้เห็นผลงานที่เด่นๆของป้อม วินิจ ในการแต่งหน้าดาราสาวชมพู่ อารยา ที่ไปเฉิดฉายที่พรมแดงเมืองคานส์ โดยป้อม วินิจโดดเด่นในเรื่องของการครีเอทลุคต่างๆ ที่เข้ากับตัวนางแบบมาก ไม่ว่าจะเป็นโทนการแต่งหน้าสายแฟชั่นจ๋า หรือจะเป็นสายแต่งหน้าโทนใสๆแบบธรรมชาติ ป้อม วินิจก็เอาอยู่หมด จึงไม่แปลกในที่จะเป็นที่ชื่นชอบของเหล่าดาราเซเลบทั่วๆไปเลย