6 วิธีธรรมชาติที่ช่วยให้คุณดีท็อกซ์ร่างกายจากสารพิษ

ในแต่ละวันเราบริโภคอะไรต่อมิอะไรมากมาย ทั้งอาหารที่มีประโยชน์ หรือบางครั้งเราอาจจะทานสารอาหารที่ไม่สมดุล เช่น บริโภคน้ำตาล และแป้งมากกว่าปกติ เพราะเวลาที่เรามีความเครียด เราก็จะมีความอยากอาหารเหล่านี้มากยิ่งขึ้น และเมื่อสมดุลทางด้านสารอาหารของร่างกายเริ่มผิดปกติ รวมถึงการที่ร่างกายสะสมความเครียด จึงอาจจะก่อให้เกิดสารพิษในร่างกายเกิดขึ้น ซึ่งคุณสามารถสังเกตเห็นได้ว่า ใบหน้าของคุณมีความมัน มีสิวขึ้นผิดปกติ หรือการนอนไม่หลับ มีกลิ่นปาก ซึ่งสิ่งเหล่านี้อาจจะนำไปสู่โรคภัยไข้เจ็บที่รุนแรงขึ้นในอนาคต ซึ่งในบทความนี้จะขอนำเสนอ 6 วิธีธรรมชาติ ที่คุณสามารถทำได้ด้วยตนเองง่ายๆ เพื่อที่จะดีท็อกซ์ร่างกายจากสารพิษต่างๆ

พยายามดื่มน้ำให้ได้ตามกำหนด

เป็นหนึ่งวิธีที่ง่ายที่สุด ในการชำระล้างร่างกายจากสารพิษ ซึ่งนอกจากที่น้ำจะไปช่วยให้ระบบหมุนเวียนโลหิต ลำเลียงออกซิเจนไปในระบบภายในได้มากขึ้นแล้ว น้ำก็ทำงานโดยตรงกับไต ซึ่งเป็นอวัยวะที่ช่วยทำความสะอาดร่างกาย ดังนั้น เราจึงควรหมั่นดื่มน้ำเป็นประจำ โดยคุณสามารถวางน้ำไว้ใกล้ๆมือ หรือบนโต๊ะทำงาน เพื่อที่จะสะดวกในการหยิบน้ำมาดื่มได้ตลอดเวลา

ออกกำลังกายเรียกเหงื่อ

ในการขับของเสียออกจากร่างกาย นอกจากทางปัสสาวะ หรืออุจจาระแล้ว การขับของเสียออกจากร่างกายทางเหงื่อ ก็เป็นอีกวิธีที่ได้ผลดีเช่นกัน ในการออกกำลังกายนั้น ทำให้อวัยวะภายใน รวมถึงกล้ามเนื้อได้ทำงาน จึงไปกระตุ้นให้แต่ละระบบทำงานได้ดีอีกด้วย ดังนั้นคุณควรหาเวลาขยับแข้ง ขยับขา หรือออกกำลังกายอย่างน้อยอาทิตย์ละ 3-4 ครั้งอย่างสม่ำเสมอ