6 วิธีการใช้น้ำมันมะพร้าวอย่างผิดๆ

มะพร้าว เป็นผลผลิตจากประเทศไทย ที่ได้รับความนิยมเป็นอย่างมาก และวัฒนธรรมการกินของไทยเรา ก็ได้นำมะพร้าวมาปรุงอาหาร ทั้งอาหารคาวและหวานอีกด้วย ผลผลิตจากมะพร้าวมีหลายอย่าง ทั้งน้ำมะพร้าว เนื้อมะพร้าว กะทิ หรือที่กำลังได้รับความนิยมเป็นอย่างมากในปัจจุบันคือ น้ำมันมะพร้าว ซึ่งจากผลวิจัยพบว่า น้ำมันมะพร้าวมีคุณประโยชน์มากมาย เนื่องจากมีองค์ประกอบของกรดไขมันอิ่มตัวที่มีความยาวขนาดกลาง ซึ่งต่างจากไขมันชนิดอื่น ทั้งยังมีฮอร์โมนจากพืช ซึ่งจะช่วยให้ผิวพรรณเปล่งปลั่งอีกด้วย ดังนั้น น้ำมันมะพร้าวสกัดเย็น จึงถูกนำมาใช้ทั้งด้านการเป็นอาหาร และด้านความงาม

แต่ด้วยคุณประโยชน์มากมาย แต่ด้วยธรรมชาติ ทุกสิ่งต้องมีข้อเสียบ้าง และด้วยเหตุนี้เอง จึงเกิดเป็นความเชื่อที่ผิด และนำไปสู่การใช้น้ำมันมะพร้าวอย่างผิดๆ ซึ่งได้แก่

น้ำมันมะพร้าวต้านมะเร็ง

โรคมะเร็ง ถือเป็นโรคที่คร่าชีวิตคนไทยเป็นอันดับต้นๆ และการรักษาโรคต้องเป็นไปแบบถูกวิธี แต่พบว่ามีข้อมูลหนึ่ง ที่เผยแพร่ว่า น้ำมันมะพร้าว สามารถรักษาโรคมะเร็งได้ แต่จริงๆแล้ว โรคมะเร็งเป็นความผิดปกติทางดีเอ็นเอ ซึ่งไม่สามารถรักษาได้โดยการกินอาหาร ดังนั้น ความเชื่อที่ว่า น้ำมันมะพร้าวต้านมะเร็งได้นั้น เป็นความเชื่อที่ผิด

น้ำมันมะพร้าวบำรุงผิวหน้า

การทาน้ำมันมะพร้าวลงไปโดยตรงบนผิวหน้า ถือว่าเป็นวิธีการใช้ที่ผิดเป็นอย่างมาก เนื่องจากผิวหน้าของเรา ได้มีการหลั่งน้ำมันออกมา ในแต่วันอยู่แล้ว แล้วต้องมีการชำระล้างให้สะอาด มิเช่นนั้นจะทำให้เป็นบ่อเกิดของสิวได้ แต่การทาน้ำมันมะพร้าวลงไปบนผิวโดยตรงนั้น สามารถทำให้เกิดการอุดตันของรูขุมขนได้ และสามารถนำไปสู่ปัญหาสิวเรื้อรั้งได้ในภายหลัง หรือไม่ ถ้าอยากจะใช้น้ำมันมะพร้าวบำรุงผิวหน้าจริงๆ คุณต้องใส่ใจในการล้างหน้า และต้องมั่นใจว่าล้างหน้าสะอาดหมดจด จึงจะไม่มีปัญหาตามมาภายหลังค่ะ