8 เคล็ดลับที่ทำให้คุณดูอ่อนเยาว์อยู่เสมอ

หากขอพรได้ข้อหนึ่ง เราคงอยากจะขอพรให้เราดูเยาว์วัยตลอดไป แต่ในความเป็นจริงแล้ว ไม่มีใครสามารถหยุดเวลาเอาไว้ได้ และสุขภาพของเรา รวมถึงผิวพรรณต่างๆ ก็ร่วงโรยไปตามวัย แต่ก็ไม่ได้หมายความว่าเราจะไม่สามารถชะลอความแก่ไปได้ และในบทความวันนี้ เราได้รวบรวม 8 เคล็ดลับที่จะทำให้คุณดูอ่อนเยาว์อยู่เสมอมาให้คุณค่ะ

ป้องกันผิวจากแสงแดดอยู่เสมอ

วิตามินดีในแสงแดดนั้นเป็นสิ่งที่จำเป็นต่อร่างกาย แต่ในสภาพอากาศประเทศไทย ที่ต้องเผชิญกับแดดร้อนจัดนั้น อาจจะส่งผลร้ายมากกว่าผลดี เพราะผิวของคุณจะถูกทำลายจากรังสีอันตรายต่างๆที่มากับแสงแดด ซึ่งรังสีอันตรายนั้นเป็นตัวการหลักที่ทำให้ผิวของคุณดูแก่กว่าวัย คุณควรหมั่นทาครีมกันแดดบนใบหน้าให้เป็นนิสัยในทุกๆเช้า แม้ว่าจะไม่ได้ออกบ้าน หรือวันนั้นจะไม่มีแสงแดด เพราะรังสีจากแสงแดดนั้น มีอยู่ทุกที่

Attractive woman with healthy skin applying sunscreen on a sunny day and holding holding blank sunscreen UV protective lotion bottle packaging cosmetic template for your design.

บริโภคผักและผลไม้เป็นประจำ

คุณคงเคยได้ยินมาว่า You are what you eat โดยหากคุณเลือกทานผักและผลไม้เป็นประจำ ซึ่งนอกจากจะทำให้ระบบขับถ่ายทำงานได้ดีแล้ว ในผักผลไม้ยังมีวิตามินที่จำเป็นต่อร่างกาย ไม่ว่าจะเป็นสารต้านอนุมูลอิสระต่างๆ และยังช่วยชะลอวัยได้เป็นอย่างดี

ดื่มน้ำเป็นประจำ

ข้อนี้คงจะไม่ใช่ความลับอะไร เพราะการดื่มน้ำมากๆนั้นย่อมส่งผลดีต่อสุขภาพ ซึ่งเหตุผลก็คือน้ำจะทำให้ผิวดูชุ่มชื้นทั้งวัน และมีสุขภาพดี และนอกจากนี้ โมเลกุลของน้ำก็จะช่วยแตกตัวสารอาหารจากอาหารที่เรารับประทานเข้าไป เพื่อให้มีขนาดให้เล็กลงและทำให้เซลล์ในร่างกายดูดซึมสารอาหารได้ดีขึ้นอีกด้วย