6 สูตรหมักผมสวยด้วยสมุนไพรไทย เพื่อผมสุขภาพดีและเงางาม

สุขภาพผมที่ดีนั้นสามารถสร้างเสริมบุคลิกภาพให้กับคุณได้อย่างไม่น่าเชื่อ แม้ว่าคนอาจจะไม่ได้คิดว่า เส้นผม มีความสำคัญเพียงใด แต่รับรองว่า คุณต้องเคยตกหลุมรักใครเพราะเส้นผมมาแล้วอย่างแน่นอน ไม่ว่าจะเป็นผมที่หนา ดกดำ มีน้ำหนัก ทำให้เพิ่มเสน่ห์ให้กับคุณได้อย่างมากเลยทีเดียว บางครั้ง การที่มีผมสุขภาพดีนั้น ก็ไม่ได้มาจากพันธุกรรมเสียทั้งหมด แต่หากเกิดจากการหมั่นดูแลรักษา เอาใจใส่ เพื่อทำให้ผมมีสารอาหาร และทำให้เปล่งประกายดูสุขภาพดีได้ และได้วันนี้เราจะขอนำเสนอสูตรหมักผม 6 สูตร ที่ทำจากสมุนไพรไทย ซึ่งเป็นของท้องถิ่นที่คุณหาได้ไม่ยาก แต่รับรองว่ามีประโยชน์มากมายเลยทีเดียว

น้ำมันมะพร้าว

น้ำมันมะพร้าว เป็นวัตถุดิบยอดนิยมที่เรามักจะมีติดไว้ในครัว เนื่องจากในปัจจุบัน เรามีการค้นพบแล้วว่า น้ำมันมะพร้าวนั้นดีต่อสุขภาพ ดังนั้นผู้คนจึงหันมาบริโภคน้ำมันมะพร้าวกันมากมาย แต่ตั้งแต่โบราณมาแล้ว น้ำมันมะพร้าวถูกนำมาใช้เพื่อการบำรุงเส้นผม โดยการชโลมน้ำมันมะพร้าวลงบนผม โดยเน้นตรงส่วนปลายผมประมาณ 15 นาทีเป็นอย่างน้อย แล้วล้างออกด้วยแชมพูให้สะอาด โดยน้ำมันมะพร้าวจะช่วยแก้ปัญหาผมชี้ฟู เพิ่มความเงาสวยได้เป็นอย่างดี

มะกรูด

มะกรูด เป็นสมุนไพรพื้นบ้าน ที่เรามักนำมาใช้บำรุงผมกันเป็นประจำตั้งแต่โบราณมาแล้ว นอกจากที่จะช่วยแก้ปัญหาผมแตกปลายแล้ว สารในมะกรูดยังช่วยลดผมหงอก แก้ปัญหารังแค และทำให้ผมดกดำได้อีกด้วย แล้วยังช่วยแก้ปัญหาเหา ที่รบกวนจิตใจพ่อแม่เป็นอย่างมาก เพราะว่าปัญหาเหานี้ ถือเป็นปัญหายอดฮิตของเด็กเล็กเลยทีเดียว วิธีการหมักผมด้วยมะกรูดก็คือ ชโลมมะกรูดลงบนผม และหนังศีรษะ ทิ้งไว้ประมาณครึ่งชั่วโมง แล้วล้างออกให้สะอาด