6 ชนิดอาหารที่ช่วยลดพุงได้

ปฏิเสธไม่ได้เลยว่า ปัจจุบันนี้ผู้คนหันมาสนใจรักษาสุขภาพกันมากยิ่งขึ้น ไม่ว่าจะเป็นการออกกำลังกาย หรือการเลือกรับประทานอาหารที่มีประโยชน์ เนื่องจากว่า หากท่านไม่รักษาสุขภาพแล้ว โรคภัยไข้เจ็บอื่นๆก็จะถามหา แต่ในขณะเดียวกัน อาหารในปัจจุบันนั้น ก็ล่อตาล่อใจเสียเหลือเกิน ทำให้คนส่วนใหญ่หยุดทานของหวาน หรือสิ่งที่ทำให้อ้วนไม่ได้ จึงทำให้เกิดปัญหาการลงพุงตามมา และในบทความวันนี้ จะนำเสนอ 6 ชนิดอาหารที่สามารถทำให้ลดพุง หรือไขมันหน้าท้องได้ แต่หากจะทำให้เกิดประสิทธิภาพมากที่สุด ทางเราขอแนะนำว่า ขอให้ท่านรับประทานอาหารจำพวกนี้ ควบคู่ไปกับการออกกำลังกาย จึงจะเห็นผลดีที่สุด

กาแฟ

หนึ่งในเครื่องดื่มที่เราคุ้นเคยกันดี เพราะหลายๆท่านอาจจะขาดสิ่งนี้ไปไม่ได้เลย สารที่ช่วยในการเผาผลาญได้เป็นอย่างดีนั่นคือ คาเฟอีน ที่อยู่ในกาแฟ แต่ควรจะเลือกดื่มกาแฟดำ ที่ไม่ใส่น้ำตาลด้วย เพราะหากเผลอใส่น้ำตาลและครีมลงไปนั้น อาจจะยิ่งทำให้อ้วนมากขึ้นกว่าเดิม และมีผลงานวิจัยพบว่า หากท่านดื่มคาเฟอีนก่อนการออกกำลังกายประมาณ 1 ชั่วโมง จะช่วยให้เพิ่มอัตราการเผาผลาญแคลอรี่ได้มากกว่าอัตราปกติถึง 1 เท่าเลยทีเดียว แต่อย่างไรก็ตามก็ไม่ควรดื่มกาแฟมากกว่า 2 แก้วต่อวัน เพราะอาจจะทำให้เกิดผลข้างเคียงอื่นๆได้

ชาเขียว

อีกหนึ่งเครื่องดื่มสุดฮิตของชาวไทย และสามารถหาซื้อได้ง่ายตามท้องตลาดทั่วไป แต่หากอยากจะให้เกิดประโยชน์สูงสุด ควรบริโภคชาเขียวร้อน ที่ไม่ใส่นม และน้ำตาล เพราะในชาเขียวมีสารที่ชื่อว่า คาเทชิน ที่มีฤทธิ์สามารถเร่งการเผาผลาญแคลอรี่ในร่างกาย รวมถึงยังมีส่วนประกอบของสารต้านอนุมูลอิสระ ที่ช่วยลดการเกิดมะเร็งได้อีกด้วย นอกจากนี้ ชาเขียวยังมีความสามารถในการเพิ่มอุณหภูมิของร่างกาย หลังจากบริโภค ซึ่งมีประโยชน์เป็นอย่างมากในการเผาผลาญไขมันออกจากร่างกาย